CELEX: C2006/096/10
Language: sk
Date: 2006-04-22 00:00:00
Title: Vec C-96/06: Návrh na začatie prejudiciálneho konania podaný uznesením Finanzgericht Hamburg z  23. januára 2006 , ktorý súvisí s konaním: Viamex Agrar Handels GmbH proti Hauptzollamt Hamburg-Jonas

22.4.2006   
            
            
               SK
            
            
               Úradný vestník Európskej únie
            
            
               C 96/6
            
         Návrh na začatie prejudiciálneho konania podaný uznesením Finanzgericht Hamburg z 23. januára 2006, ktorý súvisí s konaním: Viamex Agrar Handels GmbH proti Hauptzollamt Hamburg-Jonas
   (Vec C-96/06)
   (2006/C 96/10)
   Jazyk konania: nemčina
   Finanzgericht Hamburg (Nemecko) podal uznesením z 23. januára 2006 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Viamex Agrar Handels GmbH proti Hauptzollamt Hamburg-Jonas a bol doručený kancelárii Súdneho dvora 17. februára 2006.
   Finanzgericht Hamburg žiada Súdny dvor, aby rozhodol o nasledujúcich otázkach:
   
               1.
            
            
               Obsahuje ustanovenie článku 5 ods. 3 nariadenia č. 615/98 (1) výnimku, v dôsledku čoho je Hauptzollamt povinný preukázať a dokázať predpoklady uvedené v článku 5 ods. 3 nariadenia č. 615/98?
            
         
               2.
            
            
               V prípade kladnej odpovede na predchádzajúcu otázku: Vyžaduje sa pre záver v zmysle článku 5 ods. 3 nariadenia č. 615/98, podľa ktorého nebola dodržaná smernica o ochrane zvierat počas prepravy, dôkaz o porušení smernice 91/628/EHS (2) v konkrétnom prípade alebo si orgán splní svoju preukaznú a dôkaznú povinnosť už tým, že uvedie a preukáže okolnosti, ktoré z celkového pohľadu so značnou pravdepodobnosťou svedčia o tom, že smernica o ochrane zvierat počas prepravy nebola dodržaná (ani) vo vzťahu k predmetnému vývozu?
            
         
               3.
            
            
               Bez ohľadu na odpovede na otázku 1 a 2: Môže orgán odmietnuť vyplatiť (v celom rozsahu) vývozcovi vývoznú náhradu podľa článku 5 ods. 3 nariadenia č. 615/98, ak v súvislosti s predmetným vývozom neexistujú nijaké náznaky, že v dôsledku (prípadného) porušenia smernice 91/628/EHS bola obmedzená pohoda zvierat počas prepravy?
            
         
      (1)  Ú. v. ES L 82, s. 19.
   
      (2)  Ú. v. ES L 340, s. 17; Mim. vyd. 03/012, s. 133.